3 Sekondes dankie sê 11 Julie – WoordNoot
11 Julie 2019 11 Julie 2019 woordnoot
3 Sekondes dankie sê 11 Julie
Sjoe, amper hol die dag by my verby sonder dat ek vir ietskon dankie sê!
Vandag is ek dankbaar vir tegnologie wat lewens verander. Ongelukkig is daar nog steeds 'n stigma aan die spesifieke tegnologie waaroor ek vandag skryf. Maar dis een van die areas waar die beste tegnologie huidiglik ingespan word. Dis eintlik 'n wonderwerk maar min mense praat daaroor.
Gister pas ons gehoorapparate vir 'n vrou wat nommer twee op die wêreld ranglys is vir "powerlifters" (Skuus die engels!) Sy stap hier uit, 'n ander mens. Haar terugvoer, sowel as ander pasiënte, is dat die spraakherkenning van ons apparate beter is as al die ander wat hulle probeer het. En sy kan hoor en die agtergrondgeraas is so min! En sy kan alles stel op haar selfoon en dis nie eers sigbaar nie!
My dankie sê vandag is dat daar mense is wat tegnologie verbeter sodat gewone mense se lewenskawiliteit kan verbeter.
My tweede dankie sê is dat sosiale media te danke is aan tegnologie. Sy het op haar Vuisboekblad gaan vertel van hoe, in 'n kwessie van 'n paar ure, sy soveel beter hoor, sagter praat en net sommer oor die algemeen beter voel.
Die wonder hiervan is dat ons vandag vier afsprake kon maak vir mense wat haar ken. Wat in Pietermaritzburg bly. Wat my Baaskind daar gaan sien en toets. Ons is besig om die land vol te reis! Eers Heilbron en nou Pietermaritzburg!
Die groot dankie sê hiervan is dat ons super geseën word. En dit is alles te danke is aan tegnologie.
Previous Eers baas, nou klaas.
Next 3 Sekondes dankie sê 12 Julie
12 Julie 2019 om 5:21 vm
12 Julie 2019 om 7:31 vm
Wat van jul kom toets my ore hier in NZ? het gister ore laat toets en moet beslis apparaatjie kry. Ek het my gehoorstukke vanaf Suid Afrika hierheen gebring. Hul kan niks met dit doen nie want dis nie die toestelle wat hul hier gebruik nie. Moet nuwes kry wat ek nou al vir amper 10 jaar uitstel omdat dit te duur vir my is. Die goewerment betaal darem n goeie bedrag elke ses jaar as dit is.
12 Julie 2019 om 7:40 vm
Scrapy…..my baaskind kom hoeka in September vir haar broer daar kuier!!! Sal ons dit reël? Haha….
12 Julie 2019 om 7:43 vm
Haha, dit sal nogal n ding wees! Waar woon broer? Ek's naby Wellington.
12 Julie 2019 om 7:46 vm
O wee, ek sal moet uitvind….maar dit sal interessant wees om te weet of Beltone beskikbaar is in NZ. Dis maar die produk wat ons pas en dis een van die beteres.
13 Julie 2019 om 6:47 vm
Sal bietjie navorsing doen en laat weet. Sal ook lekker wees om hul te ontmoet! Ek het n bed om op te slaap as dit is dat hul wil oorbly.
12 Julie 2019 om 10:22 vm
Dis eintlik fantasties as jy dink hoe tegnologie mense se lewenskwaliteit kan verbeter. Ek onthou hoe misrabel ek 'n paar maande gelede was toe water in die binneoor veroorsaak het dat ek feitlik niks kon hoor nie. Mens voel so afgeslote. Ek hoop julle besigheid gaan van krag tor krag.